
ΤΕΥΧΟΣ ΔΕΥΤΕΡΟ 


Αρ 


. Φύλλου 3583 


ΑΠΟΦΑΣΕΙΣ 

Αριθμ. απόφ. 26/2017 

Έγκριση της τροποποίησης του Κανονισμού Εσω¬ 
τερικής Υπηρεσίας του Ειρηνοδικείου Ελευσίνας 
Αττικής, που επήλθε με την υπ' αριθμ. 21/2016 
απόφαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μαΐου 2017, ημέρα Πέμπτη και ώρα 10.00 1 , 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10)Ευγενία Προγάκη, 11) Αγγελική Αλειφεροπούλου, 
12)Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16)Γεώργιος Λέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δημήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23)Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36)Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 
42)Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 


Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετούντων 
Αντιπροέδρων του Αρείου Πάγου και Αρεοπαγιτών, όπου 
διαπιστώθηκε ότι, από τους 76 υπηρετούντες Δικαστές, 
είναι παρόντες οι αναφερόμενοι στην αρχή της παρούσας 
σαράντα (43), δηλαδή είναι παρόντα περισσότερα από τα 
μισά μέλη της, άρα υπάρχει η προβλεπόμενη από το νόμο 
απαρτία (άρθρο 14 παρ. 5 του ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μαΐου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 21/2016 απόφασης 
της Ολομέλειας του Ειρηνοδικείου Ελευσίνας - Αττι¬ 
κής, και η οποία διαβιβάσθηκε με το υπ’ αριθμ. 476/ 
30-6-2016 έγγραφο της Προϊσταμένης της Υπηρεσίας 
Χριστοφίλης Ασημάκου, Ειρηνοδίκη Α'Τάξης, το οποίο 
έχει ως ακολούθως: «Έχουμε την τιμή να σας υποβάλλου¬ 
με, υπηρεσιακό αντίγραφοτης αριθμ. 21/2016 απόφασης 
Ολομέλειας του Ειρηνοδικείου Ελευσίνας-Αττικής περί 
τροποποίησης του Κανονισμού της Εσωτερικής Υπη¬ 
ρεσίας του, υπηρεσιακό αντίγραφο της αριθμ. 17/2008 
απόφασης περί κατάρτισης νέου κανονισμού Εσωτερι¬ 
κής Υπηρεσίας του Ειρηνοδικείου Ελευσίνας -Αττικής, 
που δημοσιεύτηκε στο ΦΕΚ 1298/Β73-7-2008, καθώς 
και τον πίνακα των οργανικών θέσεων υπαλλήλων και 
δικαστικών επιμελητών και τους υπηρετούντες σε αυτές 
υπαλλήλους. Παρακαλούμε για τις δικές σας ενέργειες». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Προϊσταμένης της Υπηρεσίας 
του Ειρηνοδικείου Ελευσίνας - Αττικής και β. την υπό 
κρίση υπ' αριθμ. 21/2016 απόφαση της Ολομέλειας του 
ως άνω Ειρηνοδικείου, εισηγήθηκε την έγκριση της τρο¬ 
ποποίησης του Κανονισμού Εσωτερικής Υπηρεσίας Ειρη¬ 
νοδικείου Ελευσίνας - Αττικής, σύμφωνα με την εν θέματι 
απόφαση της Ολομέλειας αυτού, όπως αναφέρεται στο 
διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρόταση του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Ελευσίνας - Αττικής, με την υπ' αριθ. 21/2016 
απόφαση της, αποφάσισε την τροποποίηση του Κανο¬ 
νισμού του Ειρηνοδικείου Ελευσίνας - Αττικής. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενομένη με την 21/2016 απόφαση 
της Ολομέλειας του Ειρηνοδικείου Ελευσίνας - Αττικής 
τροποποίηση του κανονισμού Εσωτερικής Υπηρεσίας 
του Ειρηνοδικείου Ελευσίνας - Αττικής, όπως ειδικότερα 
ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την τροποποίηση του Κανονισμού Εσωτερι¬ 
κής Υπηρεσίας του Ειρηνοδικείου Ελευσίνας - Αττικής, 
ο οποίος επήλθε με την υπ' αριθμ. 21/2016 απόφαση 
της Ολομέλειας του Ειρηνοδικείου Ελευσίνας - Αττικής, 
ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

(ΛΕΙΤΟΥΡΓΙΑΣ) ΤΟΥ ΕΙΡΗΝΟΔΙΚΕΙΟΥ ΕΛΕΥΣΙΝΑΣ. 

1) ΠΡΑΞΗ 21/2016 

ΤΟ ΕΙΡΗΝΟΔΙΚΕΙΟ ΕΛΕΥΣΙΝΑΣ-ΑΤΤΙΚΗΣ ΣΕ ΟΛΟΜΕΛΕΙΑ 

Αποτελούμενο από τις Ειρηνοδίκες: Χριστοφίλη Αση- 
μάκου Ειρηνοδίκη ΑΎάξης - Προϊσταμένη των υπηρεσι¬ 
ών, Πηνελόπη Αϊβαλή Ειρηνοδίκη Δ'Τάξης και Αικατερίνη 
Λιαροπούλου Ειρηνοδίκη Δ'Τάξης. 


Συνήλθε με πρόσκληση της Προϊσταμένης του Ει¬ 
ρηνοδικείου την 15η Ιουνίου 2016 και ώρα 10 π.μ.,στο 
γραφείο της, παρουσία και της Προϊσταμένης της Γραμ¬ 
ματείας Βαρβάρας Βασιλείου, με θέμα την τροποποίηση 
του κανονισμού Εσωτερικής Υπηρεσίας του Ειρηνοδι¬ 
κείου Ελευσίνας-Αττικής σύμφωνα με τις διατάξεις των 
άρθρων 14 παρ.1 και 7,17 Α του ν. 1756/1988 κατά την 
οποία παραστάθηκαν άπαντες. 

Κατά τη συνεδρίαση, από τους θεσμικούς φορείς, ήτοι 
την οικεία ένωση Δικαστικών Λειτουργών, τον Δικηγο¬ 
ρικό Σύλλογο Αθηνών και τον Σύλλογο των Δικαστικών 
Υπαλλήλων, οι οποίοι νομίμως και εμπροθέσμως κλη- 
τεύθηκαν, σύμφωνα με τη διάταξη της παρ. 6 του αρ. 
17 του ν. 1756/1988, όπως αυτή αντικαταστάθηκε από 
το αρθρ. 4 παρ. 2 του ν. 2172/1993, συνταγέντων των 
από 13-5-2016 αποδεικτικών επίδοσης, ουδείς παρέστη. 

Αφού έγινε συζήτηση και η ολομέλεια έλαβε υπόψη της 
τον αριθμό των υπηρετούντων Δικαστικών Λειτουργών, 
καθώς και τις αυξήσεις κατά δύο(2) των οργανικών θέ¬ 
σεων των Ειρηνοδικών (αρθ. 4 Υποπαρ. Α ν. 4336/2015) 
και τις ήδη διαμορφωμένες ανάγκες Γραμματειακής 
υποστήριξης, αποφάσισε ότι ο Κανονισμός του Ειρη¬ 
νοδικείου Ελευσίνας-Αττικής, πρέπει να τροποποιηθεί 
ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΕΙΡΗΝΟΔΙΚΕΙΟΥ - ΠΤΑΙΣΜΑΤΟΔΙΚΕΙΟΥ 
ΕΛΕΥΣΙΝΑΣ 

ΚΕΦΑΛΑΙΟ ΠΡΩΤΟ 
Άρθρο 1 ο 

ΣΥΓΚΡΟΤΗΣΗ, ΣΥΓΚΛΗΣΗ, ΑΡΜΟΔΙΟΤΗΤΕΣ, 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 

ΚΑΙ ΤΟΥ ΠΡΟΪΣΤΑΜΕΝΟΥ ΤΗΣ ΥΠΗΡΕΣΙΑΣ. 

Ι.Το Ειρηνοδικείο Ελευσίνας-Αττικής, για τη ρύθμι¬ 
ση των θεμάτων που καθορίζονται στο ν. 1756/1988 
(«Κώδικας Οργανισμού Δικαστηρίων και Κατάστασης 
Δικαστικών Λειτουργών») και ειδικότερα τις διατάξεις 
των άρθρων 14 παρ. 3, 7 και 17 παρ. 5 αυτού, συγκρο¬ 
τείται σε Ολομέλεια, η οποία αποτελείται από όλους τους 
Δικαστές, που υπηρετούν στο Ειρηνοδικείο Ελευσίνας- 
Αττικής. 

2. Την Ολομέλεια συγκαλεί ο Προϊστάμενος του Ειρη¬ 
νοδικείου Ελευσίνας-Αττικής. ο οποίος και προεδρεύει 
σε αυτή. Οι ημέρες συνεδρίασης της Ολομέλειας ορίζο¬ 
νται από τον Προϊστάμενο του Ειρηνοδικείου. Τα μέλη 
αυτής καλούνται από τον Προϊστάμενο να παραστούν 
στη συνεδρίαση που έχει οριστεί, εγγράφως και πριν από 
πέντε (5) ημέρες από την Προϊσταμένη της Γραμματείας. 

3. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του κανονισμού του Δικαστηρί¬ 
ου (άρθρο 14 παρ. 7α), β) η λήψη αποφάσεων για θέματα 
γενικότερου ενδιαφέροντος, οργάνωσης και λειτουργίας 
του Δικαστηρίου και απονομήςτης δικαιοσύνης (άρθρο 
Μπαρ. 7β),γ) η κατάρτιση των τμημάτων των διακοπών 
(άρθρο 14 παρ. 7γ), δ) η λήψη απόφασης για την αύξηση 
ή μείωση του αριθμού των προσδιοριζόμενων προς εκ¬ 
δίκαση υποθέσεων στα πινάκια ή εκθέματα, πέραν της 

αύξησης της αρμοδιότητας, που προβλέπεται από το 
άρθρο 15 παρ. 7 β περ. δδ του ν. 1756/1988. Η συμμε¬ 
τοχή των Δικαστών στις συνεδριάσεις και στις εργασίες 
της Ολομέλειας είναι υποχρεωτική. 

4.0 προϊστάμενος αποφαίνεται για τις αιτήσεις κατά προ¬ 
τίμηση προσδιορισμού συζήτησης υπόθεσης σε σύντομη 
δικάσιμο. Οι κατά προτίμηση προσδιοριζόμενες υποθέσεις 
δεν μπορούν να υπερβαίνουν τον αριθμό που έχει καθορι¬ 
στεί από την ολομέλεια ή τον κανονισμό του δικαστηρίου. 

5. Ο Προϊστάμενος του Ειρηνοδικείου ορίζει τον ει¬ 
σηγητή ή τους εισηγητές για τα θέματα της Ολομέλειας. 
Καθήκοντα γραμματέα, ο οποίος τηρεί τα πρακτικά της 
Ολομέλειας, εκτελεί ο Προϊστάμενος του Τμήματος Γραμ¬ 
ματείας του Ειρηνοδικείου και σε περίπτωση απουσίας 
ή κωλύματος του, ένας από τους αρχαιότερους Δικα¬ 
στικούς Γραμματείς, που ορίζεται από τον Προϊστάμενο 
του Ειρηνοδικείου Ελευσίνας-Αττικής. Αντίγραφο των 
πρακτικών και της απόφασης της Ολομέλειας αναρτά- 
ται εντός πέντε (5) ημερών από τη σύγκληση της στον 
πίνακα ανακοινώσεων της αίθουσας Δικαστών. 

6. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισά κατά το χρόνο της σύ¬ 
γκλησης μέλη της. Για τη λήψη αποφάσεως ή τη γνω¬ 
μοδότηση επί θεμάτων, τα οποία έχουν υπαχθεί στην 
αρμοδιότητα της Ολομέλειας από τον Κανονισμό ή από 
ειδικές διατάξεις, αρκεί η παρουσία του ενός τρίτου των 
μελών της. Αν κατά την πρώτη συνεδρίαση δεν υπάρχει 
απαρτία, η Ολομέλεια συνέρχεται αυτοδικαίως την ίδια 
ημέρα και ώρα της επόμενης εβδομάδας ή σε περίπτωση 
αργίας ή εξαιρετέας, την επόμενη αυτής εργάσιμη ημέρα 
και βρίσκεται σε απαρτία με τα παρόντα σε αυτή μέλη. 

7. Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. Αν, για 
κάποιο θέμα, σχηματισθούν περισσότερες από δύο γνώ¬ 
μες, επαναλαμβάνεται η ψηφοφορία για μία από τις δύο 
επικρατέστερες γνώμες. Οι αποφάσεις της ολομέλειας 
υπερισχύουν των αποφάσεων των άλλων οργάνων του 
Δικαστηρίου για το ίδιο θέμα. 

8. Οι συνεδριάσεις της Ολομέλειας δεν είναι δημόσιες, 
εκτός αν ο νόμος ορίζει διαφορετικά. Οι διατάξεις των 
άρθρων 4 παρ. 4,5 παρ. 1 και 7 παρ. 1 του ν. 1756/1988 
εφαρμόζονται αναλόγως και στην Ολομέλεια του Ειρη¬ 
νοδικείου (άρθρο 14 παρ. 8). 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΩΣΗ 

ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο 2ο 

ΕΚΔΙΚΑΣΗ ΤΩΝ ΠΟΛΙΤΙΚΩΝ ΥΠΟΘΕΣΕΩΝ 
ΑΡΜΟΔΙΟΤΗΤΑΣ ΕΙΡΗΝΟΔΙΚΕΙΟΥ ΕΛΕΥΣΙΝΑΣ 

1. Οι υποθέσεις που υπάγονται στην αρμοδιότητα του 
Ειρηνοδικείου Ελευσίνας θα εκδικάζονται τις ημέρες και 
σε ώρες όπως σημειώνονται παρακάτω: 

2. Τακτικής διαδικασίας, Μικροδιαφορών, Ασφαλι¬ 
στικών Μέτρων. Καθώς και υποθέσεις Περιουσιακών 
Διαφορών, στις οποίες υπάγονται: α) οι υποθέσεις του 
άρθρου 614 παρ. 1 του ΚΠολΔ (μισθωτικές αγωγές), β) 
οι υποθέσεις του άρθρου 614 παρ. 2 του ΚΠολΔ (αγωγές, 


που αφορούν διαφορές από οριζόντια η κάθετη συνι- 
διοκτησία), γ) οι υποθέσεις, που αφορούν τις εργατικές 
διαφορές (άρθρο 614 παρ. 3 του ΚΠολΔ), δ) οι υποθέσεις 
που αφορούν τις διαφορές μεταξύ επαγγελματιών και 
οργανισμών κοινωνικής ασφάλισης (άρθρο 614 παρ. 4 
του ΚΠολΔ), ε) οι υποθέσεις, που αφορούν τις διαφο¬ 
ρές από αμοιβές (άρθρο 614 παρ. 5 του ΚΠολΔ), στ) οι 
υποθέσεις που αφορούν τις διαφορές για ζημίες από 
αυτοκίνητα (άρθρο 614 παρ. 6 του ΚΠολΔ), ζ) οι υπο¬ 
θέσεις που αφορούν τις διαφορές από δημοσιεύματα 
και ραδιοτηλεοπτικές εκπομπές (άρθρο 614 παρ. 7 του 
ΚΠολΔ), η) οι υποθέσεις του άρθρου 614 παρ. 8 του 
ΚΠολΔ (αγωγές από πιστωτικούς τίτλους), θ) ανακοπές 
κατά διαταγών πληρωμής (632 του ΚΠολΔ), ι) ανακοπές 
κατά διαταγών απόδοσης χρήσης μισθίου (άρθρο 642 
του ΚΠολΔ), κ) όλες οι ανακοπές κατά το στάδιο της ανα¬ 
γκαστικής εκτέλεσης (όπως των άρθρων 933, 936, 979, 
986, 987, 1044 του ΚΠολΔ, 33 και 73 παρ 1 του ΚΕΔΕ), 
λ) κάθε ανακοπή κατά το άρθρο 583 επ. του ΚΠολΔ, που 
λόγω της φύσης της εκδικάζεται κατά την διαδικασία των 
περιουσιακών διαφορών και μ) οι αντιρρήσεις κατά Ευ¬ 
ρωπαϊκών Διαταγών Πληρωμής, και για τις οποίες τελευ¬ 
ταίες (Περιουσιακές Διαφορές) δημιουργούνται γϊ αυτές 
νέα πινάκια. Στη νέαΤακτική Διαδικασία (άρθρο 237 του 
ΚΠολΔ, όπως τροποποιήθηκε με το νόμο 4335/2015) 
από 1-1 -2016, οι αγωγές και λοιπά εισαγωγικά δικόγρα¬ 
φα, που κατατίθενται από την ημερομηνία αυτή, εγγρά- 
φονται στο πινάκιο της νέαςΤακτικής Διαδικασίας. Όλες 
οι παραπάνω υποθέσεις θα εκδικάζονται κάθε Πέμπτη 
εκάστης εβδομάδος και ώρα 09:30 π.μ που χαρακτηρί¬ 
ζει την συνήθη ώρα των συνεδριάσεων. Ο αριθμός των 
προσδιοριζόμενων υποθέσεων σε κάθε δικάσιμο δεν 
πρέπει να υπερβαίνει τις είκοσι (20), από τις οποίες πέντε 
(5) θα προσδιορίζονται κατά ανώτατο όριο από τον Προ¬ 
ϊστάμενο, κατ' αρθρ. 237 παρ. 4 ΚΠολΔ, οι λοιπές δέκα 
(10) θα προσδιορίζονται από το Γραμματέα που ορίζει 
ο Προϊστάμενος και οι λοιπές από το Δικαστήριο σε πε¬ 
ρίπτωση αναβολής από το πινάκιο ή το έκθεμα, ώστε η 
χρέωση ανά Δικαστή και ανά δικάσιμο να μην υπερβαίνει 
το συνολικό αριθμό των είκοσι (20) υποθέσεων. 

3. Οι υποθέσεις του ν. 3869/2010 (εκούσιας δικαιοδο- 
σίας)ρύθμισης οφειλών υπερχρεωμένων φυσικών προ¬ 
σώπων και ρύθμιση μικροοφειλών στις οποίες υπάγονται 
κι οι επαναπροσδιοριζόμενες κατά το άρθρο 4 παρ. 3,4 
της υπουργικής απόφασης 70889/29-9-2015 υποθέσεις, 
θα εκδικάζονται τέσσερις φορές τον μήνα, για μεν τα έτη 
2016 και 2017, που έχουν ήδη οριστεί δικάσιμοι, σύμφω¬ 
να με την υπ' αριθμ. 28/2013 πράξη της Προϊσταμένης 
του Ειρηνοδικείου Ελευσίνας και έχουν προσδιοριστεί 
υποθέσεις προς συζήτηση, οι παραπάνω υποθέσεις θα 
εκδικάζονται ημέρα Τρίτη και ώρα 09:30 π.μ., για δε 
το έτος 2018 και εφεξής ημέρα Τετάρτη και ώρα ώρα 
09:30 π.μ. Στις παραπάνω δικάσιμους προσδιορίζονται 
μέχρι δώδεκα (12) πρωτοείσακτες και πέντε (5)εξ ανα¬ 
βολής, συνολικά δεκαεπτά (17) υποθέσεις. 

4. Υποθέσεις του ν. 4055/2012 (εκούσιας δικαιοδο¬ 
σίας) Οι υποθέσεις της Νέας διαδικασίας Εκούσιας 
Δικαιοδοσίας που υπήχθησαν στην αρμοδιότητα των 
Ειρηνοδικείων με το Νόμο 4055/2012 και άλλους νε- 

ώτερους νόμους, εγγράφονται προσδιορίζονται και 
εφεξής στα υπάρχοντα πινάκια της διαδικασίας Εκού¬ 
σιας Δικαιοδοσίας και εκδικάζονται στο ακροατήριο, 
κάθε τρίτη καιτέταρτη, ημέραΤρίτη εκάστου μηνάς με 
ώρα ενάρξεως συνεδριάσεως στις 12 π.μ. και με αριθμό 
προσδιορισθησομένων υποθέσεων είκοσι (20) κατά 
δικάσιμο, με κατανομή δέκα (10) υποθέσεων κατά ανώ¬ 
τατο όριο Διαθηκών και λοιπών υποθέσεων Εκούσιας 
Δικαιοδοσίας (νέας και παλαιάς). Επίσης χρεώνονται 
κατά ανώτατο όριο πέντε (5) υποθέσεις Σωματείων και 
πέντε (5) υποθέσεις Κληρονομητηρίων στον υπηρετού¬ 
ντο Ειρηνοδίκη Από το έτος 2018 και εφεξής η ημέρα 
συνεδριάσεως εξακολουθεί να είναι κάθε τρίτη και τέ¬ 
ταρτη, ημέραΤρίτη εκάστου μηνάς με ώρα ενάρξεως 
συνεδριάσεως στις 09:30 π.μ. 

5. Κατά την περίοδο των Δικαστικών Διακοπών, των 
Χριστουγέννων, Νέου Έτους και του Πάσχα δεν ορίζε¬ 
ται δικάσιμος υποθέσεων Εκούσιας Δικαιοδοσίας και η 
πρώτη δικάσιμος ορίζεται υποχρεωτικά εντός τριάντα 
ημερών από την επανέναρξη της κανονικής λειτουργίας 
των Δικαστηρίων. 

6. Οι Προσωρινές Διαταγές που εκδικάζονται με τις δια¬ 
τάξεις των Ασφαλιστικών Μέτρων ή της Εκούσιας Δικαιο¬ 
δοσίας κατ’ άρθρα 5 παρ 1,2 και 4 του ν. 3869/2010 ή με 
άλλες διατάξεις της Εκούσιας Δικαιοδοσίας και ειδικών 
Νόμων που προβλέπουν τη χορήγηση Προσωρινής Δι¬ 
αταγής, θα προσδιορίζονται προς συζήτηση κάθε ημέρα 
Δευτέρα της εβδομάδος και ώρα 11:00 π.μ. και σε κάθε 
έκθεμα θα εγγράφονται μέχρι δεκαπέντε(15) υποθέσεις. 

7. Σφραγίσεις και Αποσφραγίσεις, Συναινετική εγγρα¬ 
φή - Άρση Προσημείωσης, λοιπές προσωρινές διαταγές 
καθώς και άλλη πράξη, θα διενεργούνται όλες τις ήμερες 
της εβδομάδος. 

8. Οι διαταγές πληρωμής και διαταγές απόδοσης μι¬ 
σθίου, θα εκδίδονται κάθε ημέρα από τον Δικαστή Υπη¬ 
ρεσίας. 

Άρθρο 3ο 

ΚΑΤΑΡΤΙΣΗ ΤΜΗΜΑΤΩΝ ΔΙΑΚΟΠΩΝ 

1 .Τα τμήματα διακοπών καταρτίζονται μετά από εισή¬ 
γηση του Προϊσταμένου του Ειρηνοδικείου Ελευσίνας 
από την Ολομέλεια του Ειρηνοδικείου Ελευσίνας κατά 
τις διατάξεις των άρθρων 11 παρ 1,2 και 3 και Μπαρ. 7γ 
του ν. 1756/1988 μέχρι το τέλος Μάίου κάθε έτους. 

2. Τακτικές δικάσιμοι δεν ορίζονται: 

- Κατά την περίοδο των δικαστικών διακοπών, δηλαδή 
από 1 η Ιουλίου μέχρι και την 15η Σεπτεμβρίου. 

- Κατά τη χρονική περίοδο από 20 Δεκεμβρίου κάθε 
έτους μέχρι και την 7η Ιανουάριου του επομένου έτους. 

- Κατά τη Μεγάλη Εβδομάδα και την εβδομάδα της Δι- 
ακαινησίμου και-Κατά το β’ δεκαπενθήμερο του Ιουνίου. 

- Από την 11 η Ιουνίου έως και την 30η Ιουνίου εκά¬ 
στου έτους δεν θα προσδιορίζονται υποθέσεις υπα¬ 
γόμενες στα Πολιτικά δικαστήρια, εκτός των υποθέ¬ 
σεων ασφαλιστικών μέτρων, αναστολών εκτελέσεως, 
διαταγών πληρωμής και πιστωτικών τίτλων. Υποθέσεις 
εκούσιας δικαιοδοσίας προσδιορίζονται μέχρι την 20η 
Ιουνίου. 


3. Κατά τις παραπάνω αναφερόμενες χρονικές περι¬ 
όδους διακοπών, ο Προϊστάμενος του Ειρηνοδικείου 
μπορεί, κατά την κρίση του, όταν υπάρχει κίνδυνος από 
την αναβολή, να ορίζει έκτακτες δικάσιμους με τον όρο 
της τήρησης των διατάξεων που ισχύουν. 

4. Κατά την περίοδο των δικαστικών διακοπών (1 η 
Ιουλίου μέχρι 15 Σεπτεμβρίου) δικάζονται κατ εξαίρε¬ 
ση οι υποθέσεις που αναφέρονται στο άρθρο 27 § 1 του 
ν. 1756/1988. Ειδικότερα δικάζονται: κατά το παραπάνω 
χρονικό διάστημα, εκτός από το μήνα Αύγουστο: υπο¬ 
θέσεις τις οποίες ο Δικαστής που διευθύνει το Ειρηνο¬ 
δικείο χαρακτήρισε ως κατεπείγουσες και οι υποθέσεις 
που αφορούν διαταγέςπληρωμής, πιστωτικούςτίτλους, 
εργατικές διαφορές και αποδόσεως χρήσης μισθίου και 
καθ'όλο το παραπάνω χρονικό διάστημα οι υποθέσεις 
που αφορούν λήψη ασφαλιστικών μέτρων ή την ανα¬ 
στολή εκτέλεσης αποφάσεων. 

Άρθρο 4ο 

ΥΠΗΡΕΣΙΑ ΔΙΚΑΣΤΩΝ 

1. Ο Προϊστάμενος του Ειρηνοδικείου καθορίζει την 
μηνιαία υπηρεσία των Δικαστών. Αντίγραφο της κατά¬ 
στασης της μηνιαίας υπηρεσίας των Δικαστών τοιχοκολ- 
λείται στην αίθουσα Δικαστών. 

2. Ένας (1) Δικαστής ως Ειρηνοδίκης Υπηρεσίας, σε 
εβδομαδιαία κυλιόμενη υπηρεσία που αρχίζει από τη 
Δευτέρα εκάστης εβδομάδος και ώρα 0:900 π.μ. έως Δευ¬ 
τέρα της ερχόμενης εβδομάδος ώρα 0:900 π.μ.. Διάρκεια 
υπηρεσίας από 09.00 μέχρι 15.00 ημερησίως. Αυτός είναι 
επιφορτισμένος με την παραλαβή των δηλώσεων τρίτων, 
την έκδοση απογράφων, τον προσδιορισμό συζητήσεων 
των υποθέσεων της Εκούσιας Δικαιοδοσίας, την υπο¬ 
γραφή κατάθεσης δικογράφων (αγωγών, ανακοπών, αι¬ 
τήσεων, και λοιπών) και γενικότερα είναι αρμόδιος για 
να αντιμετωπίζει οποιαδήποτε ζήτημα προκύψει στην 
υπηρεσία. Οι ένορκες βεβαιώσεις συντάσσονται αυθημε¬ 
ρόν. Επίσης αυτός εκδίδει τις διαταγές πληρωμής, τις ευ¬ 
ρωπαϊκές διαταγές πληρωμής και τις διαταγές απόδοσης 
του μισθίου. Τέλος εκδικάζει τις συναινετικές προσημει¬ 
ώσεις και τις αιτήσεις παροχής της νομικής βοήθειας σε 
αστικές και εμπορικές υποθέσεις κατά τις διατάξεις του 
ν. 3226/2004 (παροχής της νομικής βοήθειας σε πολίτες 
χαμηλού εισοδήματος) και άλλες διατάξεις και εκδίδει 
προσωρινές διαταγές. 

3. Εφ' όσον οι ανάγκες το απαιτούν ορίζεται από τον 
Προϊστάμενο και δεύτερος Δικαστής στην προανάκριση 
μόνο για λήψη καταθέσεων και υπομνημάτων και όχι 
περισσότερο από μία φορά τον μήνα για τον κάθε ένα 
Δικαστή. 

4. Οι κατ' οίκον έρευνες διενεργούνται από τον εκά- 
στοτε Ειρηνοδίκη Υπηρεσίας κατά το χρονικό διάστημα 
από Δευτέρα ώρα 0:900 π.μ. της εβδομάδος έως και την 
επόμενη Δευτέρα ώρα 0:900 π.μ. 

5. Οι Δικαστές και Γραμματείς, που είναι επιφορτισμέ¬ 
νοι με τον προσδιορισμό υποθέσεων,υποχρεούνται να 
μην προσδιορίζουν υποθέσεις καθ' υπέρβαση των ορί¬ 
ων, που ορίζονται ανωτέρω. 

ΚΕΦΑΛΑΙΟ ΤΡΙΤΟ 

Άρθρο 5ο 

ΠΟΙΝΙΚΟ ΤΜΗΜΑ 

ΠΤΑΙΣΜΑ 

1. Τα πταίσματα εκδικάζονται στην έδρα του Δικα¬ 
στηρίου (Ελευσίνα) σύμφωνα με τον ν. 4274/14-7- 
2014 αρθρ. 38,που έχει δημοσιευτεί στο ΦΕΚ Α7147/ 
14-7-2014, με τον οποίο καταργούνται οι μεταβατικές 
έδρες των Ειρηνοδικείων και Πταισματοδικείων των 
Περιφερειών των Πρωτοδικείων και ως εκ τούτου κα- 
ταργείται και η μεταβατική έδρα του Πταισματοδικείου 
Μάνδρας οι δε υποθέσεις, θα εκδικάζονται πλέον στην 
έδρα του Ειρηνοδικείου Ελευσίνας. 

Οι δικάσιμοι στην έδρα του Δικαστηρίου ορίζονται 
άπαξ μηνιαίως και δη ημέρα Δευτέρα, ώρα έναρξης 
συνεδρίασης του Πταισματοδικείου 09:00 π.μ., ενημε¬ 
ρώνοντας εγγράφως στην αρχή κάθε Δικαστικού έτους 
τον Δημόσιο κατήγορο για τις δικάσιμους. 

Δικάσιμοι ποινικών υποθέσεων δεν ορίζονται κατά την 
περίοδο των Δικαστικών Διακοπών, ήτοι από 1 ης Ιουλίου 
έως 15 Σεπτεμβρίου, κατά τις οριζόμενες αργίες των δη¬ 
μοσίων υπηρεσιών, κατά την Μεγάλη Εβδομάδα και την 
εβδομάδατηςΔιακαινησίμου και κατά την περίοδο από 
20 Δεκεμβρίου έως 7 Ιανουάριου του επόμενου έτους 

2.0 Γραμματέας της έδρας του πταίσματος είναι υπεύ¬ 
θυνος: Για την τή ρηση των πρακτικών επί έδρας, την κα¬ 
ταχώριση των αποφάσεων στο βιβλίο δημοσίευσης, για 
την σύνταξη αποσπασμάτων αναβλητικών αποφάσεων 
και την αποστολή των δικογραφιών στον Δημόσιο Κατή¬ 
γορο, για την έκδοση αντιγράφων, την αποστολή απο¬ 
σπασμάτων των ερήμην εφεσίβλητων αποφάσεων στα 
αρμόδια Αστυνομικά Τμήματα για επίδοση τους στους 
κατηγορούμενους, την αποστολή των εφεσίβλητων κα- 
ταδικαστικών αποφάσεων στον αρμόδιο Εισαγγελέα, την 
άσκηση ανακοπών λιπομαρτυρίας κατ άρθρο 232 ΚΠΔ 
και αποστολή αρμοδίωςτούτων, την σύνταξη Ατομικών 
Φύλλων έκπτωσης (ΤΑΦΕ) για τη διαγραφή των προστί¬ 
μων που βεβαιώθηκαν με τις αποφάσεις και διαγράφη- 
καν με Διάταξη του Δημοσίου Κατηγόρου, σύμφωνα με 
το ν. 1240/1982, από τα αρμόδια Δημόσια Ταμεία. Επί 
ερήμην καταδικαστικών αποφάσεων, μετά την καταχώ- 
ρηση τους στο οικείο βιβλίο, συντάσσονται διπλότυπα 
χρηματικών καταλόγων όπου αναγράφονται τα πλήρη 
στοιχεία του καταδικασθέντος, ο αριθμός ταυτότητας, ο 
αριθμός φορολογικού μητρώου και η διεύθυνση κατοι¬ 
κίας του και διαβιβάζονται στις αρμόδιες Δ.Ο.Υ. όπου η 
κατοικία του κατηγορουμένου. Επίσης γίνεται σύνταξη 
εις τριπλούν συγκεντρωτικών καταστάσεων, οι οποίες 
συνοδεύουν τους παραπάνω χρηματικούς καταλόγους 
και στις οποίες αναγράφονται συγκεντρωτικά τα χρη¬ 
ματικά ποσά που βεβαιώνονται στα αρμόδια δημόσια 
ταμεία, έκτων οποίων επιστρέφουν ένα από τα αντίγρα¬ 
φα των συγκεντρωτικών καταστάσεων ώστε να φαίνε¬ 
ται η βεβαίωση των χρηματικών ποινών. Ο Γραμματέας 
είναι υπεύθυνος για τη φύλαξη αποφάσεων, πρακτικών, 
βιβλίων και δικογραφιών του Πταισματοδικείου, τη χο¬ 
ρήγηση σε διαδίκους και πληρεξουσίους δικηγόρους 
επικυρωμένων αντιγράφων και αποσπασμάτων, την έκ¬ 


δοση αποσπασμάτων προς Δημόσιους Κατηγόρους και 
Αστυνομικά Τμήματα για τις παρεπόμενες ποινές, όπως 
η αφαίρεση άδειας λειτουργίας κ.λπ., για τη διαγραφή 
χρέους. 

3. Εφόσον το επιβάλλουν υπηρεσιακές ανάγκες, τον 
Γραμματέα συνδράμει στην διεκπεραίωση των υποθέ¬ 
σεων άλλος υπάλληλος της υπηρεσίας, που ορίζεται με 
πράξη του Προϊσταμένου της Γραμματείας. 

ΠΡΟΑΝΑΚΡΙΣΗ 

4. Προανάκριση και Προκαταρκτική εξέταση θα διεξά¬ 
γονται καθημερνώς από την 09:00 π.μ. έως την 13:00 μ.μ. 
από τον Ειρηνοδίκη υπηρεσίας, σύμφωνα με την υπηρε¬ 
σία των Δικαστών, που εκδίδει ανά μήνα ο Προϊστάμενος 
του Ειρηνοδικείου. 

5. Η Γραμματέαςτης προανάκρισης ασχολείται με όλες 
τις εργασίες οι οποίες απαιτούνται για προανάκριση και 
προκαταρκτική εξέταση και ειδικότερα με την κλήτευση 
των μαρτύρων, κατηγορουμένων κλπ,τη διεκπεραίωση 
της αλληλογραφίας, την καταχώρηση των εισερχομένων 
και εξερχόμενων δικογραφιών, τη συσχέτιση εγγράφων 
στις δικογραφίες και την αποστολή των δικογραφιών 
στην αρμόδια Εισαγγελία και τη σύνταξη στατιστικών 
πινάκων κάθε δίμηνο. 

6. Στην προανάκριση τηρούνται, βιβλία εισερχομέ¬ 
νων υποθέσεων, υποθέσεων προκαταρκτικής εξέτασης, 
υποθέσεων προανάκρισης, δευτεροείσακτων υποθέσε¬ 
ων, υποθέσεων ξένων αρχών και βιβλίο περαιωθεισών 
υποθέσεων. 

7. Τις κλήσεις που αφορούν την προανάκριση τις επι¬ 
δίδει Επιμελητής Δικαστηρίων και σε περιπτώσεις κατε- 
πείγοντος αποστέλλονται στα κατά τόπους Αστυνομικά 
Τμήματα μέσω ΕΑΧ. 

ΚΕΦΑΛΑΙΟ ΤΕΤΑΡΤΟ 

Άρθρο 6ο 

ΤΜΗΜΑΤΑ ΓΡΑΜΜΑΤΕΙΑΣ 

1. Η Γραμματεία του Ειρηνοδικείου Ελευσίνας απο¬ 
τελεί ΤΜΗΜΑ, σύμφωνα με την υπουργική απόφαση 
117830/9-12-1987 Προεδρίας της Κυβέρνησης, στην 
οποία υπηρετούν πέντε(5) δικαστικοί υπάλληλοι, επί 
οκτώ (8) οργανικών θέσεων, και ένας (1) δικαστικός 
επιμελητή, εκ των οποίων: 

2. Η Προϊσταμένη της Γραμματείας: 

Υποβάλλει έγγραφες προτάσεις για θέματα που σχετί¬ 
ζονται με τον κανονισμό και τις αναπτύσσει στη συνεδρί¬ 
αση της Ολομέλειας. Εισηγείται προς τον Προϊστάμενο 
του Ειρηνοδικείου Ελευσίνας, εγγράφως για την τοπο¬ 
θέτηση και μετακίνηση των υπαλλήλων σε άλλαΤμήμα- 
τα, λαμβάνοντας υπόψη τις ειδικές γνώσεις, ικανότητες 
και ανάγκες κάθε υπαλλήλου. Εποπτεύει τη δράση της 
Γραμματείας και ειδικότερα συντονίζει τη λειτουργία των 
τμημάτων των διαδικασιών, με σκοπό την ουσιαστική 
και αποτελεσματική λειτουργία τους, και την ενημέρω¬ 
ση μέσω της μηχανοργάνωσης της δημοσιεύσεως των 
αποφάσεων αυτών από τους αρμόδιους κατά περίπτωση 
Γραμματείς. Διαχειρίζεται τα ζητήματα σχετικά με την 
διαχείριση του υλικού του Ειρηνοδικείου. Είναι υπεύθυνη 
για την τήρηση αιτήσεων Σωματείων προς διορισμό δι- 

καστικών αντιπροσώπων και όλων των περί των Συνεται¬ 
ρισμών σχετικών, γιατηντήρηση πρωτοκόλλου (κοινού 
και εμπιστευτικού) των εισερχομένων και εξερχόμενων 
εγγράφων, την κατανομή των νόμων που δημοσιεύονται 
στο ΦΕΚ στα γραφεία των Δικαστών, την κατανομή των 
πάσης φύσεως εγγράφων που αφορούν τους Δικαστές 
στα γραφεία τους, την τήρηση του μητρώου υπαλλήλων, 
φακέλων, καρτελών αυτών, θεμάτων εκκαθάρισης, την 
επιμέλεια για την επιθεώρηση των ληξιαρχείων, βιβλίο 
απορρήτων εισερχομένων εγγράφων, βιβλίο αναρρωτι- 
κών αδειών γιατην Υγειονομική Επιτροπή Ειρηνοδικών 
και δικαστικών υπαλλήλων, τη σύνταξη και τήρηση των 
σχετικών εκθέσεων επιθεωρήσεων και ετησίων πινάκων 
στατιστικής υπηρεσίας, βιβλίο βιβλιοθήκης, επίπλων και 
σκευών, κάθε εργασία που έχει σχέση με τη λογιστική 
υπηρεσία του Ειρηνοδικείου, είσπραξη και εκτέλεση δια¬ 
φόρων πιστώσεων, προμήθεια και διαχείριση γραφικής 
ύλης και καθαριότητας, προμήθεια και διανομή διαφό¬ 
ρων ειδών γραφικής ύλης και υλικών, παρακολούθηση 
και βεβαίωση της καλής εκτέλεσηςτων προμηθειών και 
συμβάσεων από, την ΟΔΕ, των πράξεων και συμβάσεων 
στη ΔΙΑΥΓΕΙΑ και στο ΚΗΜΔΗΣ υπό την εποπτεία του 
Προϊσταμένου του Ειρηνοδικείου, την επιμέλεια εκτυπώ¬ 
σεων διαφόρων εντύπων, την έκδοση όλων των πιστο¬ 
ποιητικών,τήρηση του βιβλίου Πράξεων Ειρηνοδικών, 
για τη σύνταξη πινάκων κίνησης του Ειρηνοδικείου και 
αποστολή τούτων κατά το νόμο, για τη σύνταξη πινάκων 
χρεώσεων των δικαστικών λειτουργών ανά μήνα, αλλά 
και για να ενεργεί τα δέοντα με την επιθεώρηση των δι¬ 
καστών (σύνταξη σχεδίων εκθέσεων επιθεώρησης κ.λπ.). 
Λαμβάνει μέτρα πρόληψης και φροντίζει για την απο¬ 
κατάσταση των βλαβών των κτιριακών εγκαταστάσεων 
(υδραυλικών, κλιματισμού, ανελκυστήρων και λοιπών), 
την τήρηση του βιβλίου αδειών των Ειρηνοδικών και 
δικαστικών υπαλλήλων, πειθαρχικών ποινών υπαλλήλων. 

Ως Προϊστάμενος του Τμήματος της Γραμματείας επι¬ 
λέγεται δικαστικός υπάλληλοςτου οικείου δικαστηρίου, 
κατηγορίας ΠΕ,ΤΕ, και ΔΕ με βαθμό τουλάχιστον Β, κατά 
τα οριζόμενα ειδικότερα στο άρθρο 72 του ν. 2812/2000 
«Κύρωση Κώδικα Δικαστικών Υπαλλήλων», όπως αυτό 
τροποποιήθηκε με το άρθρο 48 του ν. 4356/2015. 

3. Ένας δικαστικός υπάλληλος εκτελεί χρέη Γραμ¬ 
ματέα έδρας Τακτικής διαδικασίας,Μικροδιαφορών, 
Ασφαλιστικών Μέτρων, και Περιουσιακών Διαφορών 
στην αρμοδιότητα του υπάγεται: σύνταξη πινακίων και 
εκθεμάτων, και η ανάρτηση αυτών στον ειδικό χώρο 
των δικηγόρων και του κοινού. Η τήρηση πρακτικών, 
παραλαβή και συσχέτιση προτάσεων, των σημειωμάτων, 
των δηλώσεων και των λοιπών εγγράφων και η μέριμνα 
για την παράδοση των δικογραφιών στους Δικαστές. 
Ενημέρωση των βιβλίων πρακτικών και συζητουμένων 
υποθέσεων ανά Δικαστή, καθώς και κάθε άλλη σχετική 
ενέργεια με τα παραπάνω ενέργεια, κατάθεση των αγω¬ 
γών της νέαςΤακτικής διαδικασίας και ο προσδιορισμός 
δικασίμου μετά το κλείσιμο του φακέλου, και η εγγρα¬ 
φή αυτών στο βιβλίο πινακίου. Κατάθεση των αγωγών 
Μικροδιαφορών, Ασφαλιστικών Μέτρων, αναστολών, 
συναινετικών προσημειώσεων και Περιουσιακών Δια¬ 
φορών και χορήγηση αντιγράφων των παραπάνω δικο¬ 


γράφων. Δημοσίευση πολιτικών αποφάσεων, επιμέλεια 
για την θεώρηση τους την έκδοση αντιγράφων τους και 
απογράφων, όρκιση πραγματογνώμονα μετά την έκδοση 
σχετικής απόφασης του Ειρηνοδικείου και ενημέρωση 
του σχετικού βιβλίου, κατάθεση ενδίκων μέσων, έκδοση 
πιστοποιητικών μη άσκησης ενδίκων μέσων, δηλώσεις 
τρίτων, υπεύθυνη για τις σφραγίσεις, αποσφραγίσεις και 
επί πτωχεύσεων, κατόπιν αποφάσεων του Πολυμελούς 
Πρωτοδικείου, ανάρτηση των αποφάσεων επί των πλει- 
στηριασμών στην ιστοσελίδα δημοσιεύσεων πλειστη- 
ριασμών, για την παραλαβή προγραμμάτων, εκθέσεων 
κατασχέσεων δικαστικών επιμελητών και καταχώρηση 
αυτών στο ειδικό βιβλίο τους. 

- Πέραν των άνω, θα εκτελεί χρέη αναπληρωτού στο 
τμήμα διαταγών πληρωμής, στις ένορκες βεβαιώσεις, σε 
περίπτωση κωλύματος του επιφορτισμένου με τα άνω 
δικαστικού υπαλλήλου. 

4. Ένας δικαστικός υπάλληλος εκτελεί χρέη Γραμμα¬ 
τέα έδρας στη διαδικασία Εκούσιας Δικαιοδοσίας στην 
αρμοδιότητα του υπάγεται: σύνταξη πινακίων και εκ¬ 
θεμάτων, και η ανάρτηση αυτών στον ειδικό χώρο των 
δικηγόρων και του κοινού. Η τήρηση πρακτικών, παρα¬ 
λαβή και συσχέτιση προτάσεων, των σημειωμάτων, των 
δηλώσεων και των λοιπών εγγράφων και η μέριμνα για 
την παράδοση των δικογραφιών στους Δικαστές. Ενη¬ 
μέρωση των βιβλίων πρακτικών και συζητουμένων υπο¬ 
θέσεων ανά Δικαστή, καθώς και κάθε άλλη σχετική με τα 
παραπάνω ενέργεια. Απασχολείται με όλες τις υποθέσεις 
που εκδικάζονται κατά την διαδικασία της Εκούσιας Δι¬ 
καιοδοσίας, τις υποθέσεις του ν. 3869/2010 (Ρύθμιση 
των οφειλών υπερχρεωμένων φυσικών προσώπων), 
στις οποίες περιλαμβάνονται και οι υποθέσεις για την 
Ταχεία Διευθέτηση Μικροοφειλών του άρθρου 5α του 
ν. 3869/2010 μετά τις τελευταίες τροποποιήσεις του με 
το ν. 4336/2015, την παραλαβή και προσδιορισμό όλων 
των δικογράφων της Εκούσιας Διαδικασίας (αγωγών, 
ανακοπών, αιτήσεων και λοιπών) και την εγγραφή των 
παραπάνω όπου απαιτείται στα πινάκια, την παραλαβή, 
τον προέλεγχο και τον προσδιορισμό των αιτήσεων του 
ν. 3869/2010 (Ρύθμιση των οφειλών υπερχρεωμένων φυ¬ 
σικών προσώπων), τον προσδιορισμό των Ασφαλιστικών 
Μέτρων και των προσωρινών διαταγών της Εκούσιας 
Δικαιοδοσίας και του ν. 3869/2010, τον προσδιορισμό 
ημερομηνίας επικύρωσης προδικαστικού συμβιβασμού 
ή εκδίκασης της προσωρινής διαταγής, την τήρηση του 
αρχείου των αιτήσεων των οφειλετών του Δικαστηρί¬ 
ου μας, την τήρηση βιβλίου παραίτησης δικογράφων 
και σύνταξη του σχετικού πρακτικού, τήρηση βιβλίου 
εξωδικαστικού συμβιβασμού καθώς και τήρηση βιβλί¬ 
ων πρακτικών δικαστικού συμβιβασμού, την διεξαγω¬ 
γή κάθε απαραίτητης ενέργειας και τη δημοσίευση των 
αποφάσεων. 

5. Ένας δικαστικός υπάλληλος εκτελεί χρέη Γραμματέα 
έδραςγιατην δημοσίευση διαθηκών και κήρυξη αυτών 
ως κυρίων,την παραλαβή αιτήσεων για Νομική Βοήθεια 
και τη δημοσίευση των εκδιδομένων επί της νέας διαδι¬ 
κασίας Εκούσιας Δικαιοδοσίας αποφάσεων και διαταγών, 
την έκδοση (πιστοποιητικών) κληρονομητηρίων, την 
ενημέρωση του Πρωτοδικείου Αθηνών για την εγγραφή 

των σωματείων, την τήρηση βιβλίου δηλώσεων απο¬ 
ποίησης κληρονομιάς και χορήγηση αντιγράφων, την 
έκδοση πιστοποιητικών περί μη αποποίησης κληρονο¬ 
μιάς, την διενέργεια όλων των απαραίτητων ενεργειών, 
που αφορούν την σφράγιση, απογραφή, αποσφράγιση, 
επανασφράγιση, την ενημέρωση των συμβολαιογρά¬ 
φων, που ορίσθηκαν αρμόδιοι να προβούν σε αυτές τις 
ενέργειες και την παραλαβή των σχετικών εκθέσεων 
από αυτούς, τη διαβίβαση των εκθέσεων αυτών (των 
συμβολαιογράφων) περί παραβίασης των σφραγίδων 
στον Εισαγγελέα και την τήρηση σχετικού βιβλίου, την 
παραλαβή αιτήσεων για δημοσίευση διαθηκών και κή¬ 
ρυξη αυτών ως κύριων, την κατάρτιση και δημοσίευση 
των σχετικών πρακτικών δημοσίευσης διαθηκών και κή¬ 
ρυξης αυτών ως κύριων, την χορήγηση αντιγράφων και 
των σχετικών πιστοποιητικών, την ενημέρωση για την 
καταχώρηση των δημοσιευμένων διαθηκών στα γενικά 
αλφαβητικά ευρετήρια του Πρωτοδικείου Αθηνών, την 
διαβίβαση δημοσιευμένων διαθηκών προς τον Υπουργό 
των Οικονομικών. Κατάθεση αιτήσεων για έκδοση διατα¬ 
γών πληρωμής και απόδοσης χρήσης μισθίου, δημοσί¬ 
ευση των διαταγών επ' αυτών και χορήγηση αντιγράφων 
κι απογράφων. 

6. Ο δικαστικός επιμελητής είναι υπεύθυνος για την 
επίδοση κλήσεων μαρτύρων, μηνυτών και κατηγορουμέ¬ 
νων από τις δικογραφίες των προανακριτικών και προκα¬ 
ταρκτικών παραγγελιών,. Επίσης είναι υπεύθυνος για την 
αρχειοθέτηση των δικογραφιών και για την αποστολή εγ¬ 
γράφων (ταχυδρομείο κ.λπ.), και στη διάθεση του χώρου 
του Ειρηνοδικείου για τη διενέργεια πλειστηριασμώντο 
απόγευμα η μέρας Τέταρτης κάθε εβδομάδας. 

7. Τονίζεται ότι, για την εύρυθμη λειτουργία της υπηρε¬ 
σίας, η Γραμματεία θα λειτουργήσει με μηχανογραφικό 
σύστημα με την υλοποίηση του Ο ΣΔΔΥ -ΠΠ. Στη βάση 
δεδομένων, από υπάλληλους με γνώσεις πληροφορικής, 
άλλως από υπαλλήλους της Γραμματείας, θα εισάγονται 
στοιχεία που αφορούν τα ονόματα Ειρηνοδικών, Γραμ¬ 
ματέων και δικηγόρων, την εισαγωγή δικασίμων ανά δι¬ 
αδικασία και ανά μήνα, τον καθορισμό των αργιών, τη 
χρέωση Ειρηνοδικών και Γραμματέων σε κάθε δικάσιμο 
χωριστά, τον καθορισμό προθεσμιών κοινοποίησης και 
των ορίων πρωτοείσακτων αγωγών και αναβολών για 
κάθε διαδικασία και αντικείμενο, την παραλαβή των κα¬ 
τατιθέμενων δικογράφων όλων των διαδικασιών, την κα¬ 
ταγραφή των στοιχείων των διαδίκων, την εκτύπωση σε 
πρωτότυπα και αντίγραφα των σφραγίδων καταθέσεων, 
την επικύρωση των αντιγράφων, την αρχειοθέτηση των 
πρωτοτύπων, την τακτοποίηση κάθε δικογραφίας κατά 
διαδικασία και κατά δικάσιμο, την παράδοση των φακέ¬ 
λων των δικογραφιών στους δικαστές κάθε διαδικασίας, 
την εκτύπωση των πινακίων και εκθεμάτων των δικα¬ 
σίμων κατά μήνα, στα οποία ελέγχουν την επικόλληση 


των ενσήμων για κάθε δικάσιμο. Μετά τη συζήτηση της 
υπόθεσης εισάγονται στοιχεία που αφορούν την ενημέ¬ 
ρωση της πορείας της δικογραφίας από κάθε υπάλληλο 
που είναι αρμόδιος για την εκτέλεση και διεκπεραίωση 
της συγκεκριμένης υπόθεσης. Επίσης καταρτίζονται οι 
διμηνιαίοι, τριμηνιαίοι, εξαμηνιαίοι και ετήσιοι πίνακες 
στατιστικών στοιχείων, για τον αριθμό των υποθέσεων 
που ανατέθηκαν σε κάθε Ειρηνοδίκη, τον αριθμό των 
υποθέσεων που δημοσίευσε, την εκκρεμότητα ανά δι¬ 
αδικασία και ανά δικάσιμο, με τη συνολική κίνηση των 
υποθέσεων του Ειρηνοδικείου, με την παρακολούθηση 
του μηχανογραφικού συστήματος και των ηλεκτρονικών 
υπολογιστών, από την Προϊσταμένη της Γραμματείας με 
έγγραφα κάθε αρμόδιου υπαλλήλου, με την ανάρτηση 
των πράξεων, αιτημάτων και συμβάσεων στη ΔΙΑΥΓΕΙΑ 
και Ηλεκτρονικό Μητρώο Συμβάσεων. 

8. Η απασχόληση κάθε δικαστικού υπαλλήλου που 
υπηρετεί στη Γραμματεία του Δικαστηρίου αυτού θα κα¬ 
θορίζεται με Πράξη του Προϊσταμένου του Ειρηνοδικεί¬ 
ου, κατόπιν συνεννόησης με τον Προϊστάμενο της Γραμ¬ 
ματείας και θα υπηρετεί στο καθορισμένο αντικείμενο 
τουλάχιστον για δύο χρόνια και εφόσον το επιβάλλουν 
ειδικές υπηρεσιακές ανάγκες, ανατίθεται σε υπάλληλο 
ή υπαλλήλους ορισμένου τομέα την εκτέλεση εργασι¬ 
ών που ανήκουν στην αρμοδιότητα άλλου τομέα. Σε 
περίπτωση αλλαγής τομέα, ο υπάλληλος εξερχόμενος 
του τομέα, υποχρεούται να ενημερώνει πλήρως εντός 
εύλογου χρονικού διαστήματος τον εισερχόμενο για το 
αντικείμενο εργασίας, με σκοπό την εύρυθμη λειτουργία 
της Γραμματείας του Δικαστηρίου. 

9. Η παραλαβή δικογράφων (αγωγών, αιτήσεων κλπ) 
θα γίνεται καθημερινά από τη Γραμματεία από ώρα 09:00 
έως τις 13:00. 

Άρθρο 7ο 

ΑΚΡΟΤΕΛΕΥΤΙΑ ΔΙΑΤΑΞΗ 

Κάθε αμφισβήτηση, προ της καταθέσεως, σχετικά με 
την υπαγωγή διαφοράς η υποθέσεως σε ορισμένο Δικα¬ 
στικό Τμήμα ή περί της αρμοδιότητας των τμημάτων της 
Γραμματείας ή συντονισμού των ενεργειών τους, επιλύε¬ 
ται από τον Προϊστάμενο του Ειρηνοδικείου Ελευσίνας. 

Άρθρο 8ο 

Η ισχύς του Κανονισμού αυτού αρχίζει, κατόπιν εγκρί- 
σεώςτου από την Ολομέλεια του Δικαστηρίου του Αρεί- 
ου Πάγου και δημοσιεύσεώς του στην Εφημερίδα της 
Κυβερνήσεως. 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ - ΧΡΙΣΤΟΦΙΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3583/11.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























